Ġiet ippreżentata proposta studjata dwar sistema ta' metro għall-pajjiż. Il-proposta li se titpoġġa għad-diskussjoni ġiet ippreżentata mill-kumpanija Arup Group li hi bbażata f'Londra. Preżenti għall-preżentazzjoni tal-proposta, fi Pjazza Tritoni fil-Belt Valleta, kien hemm il-Prim Ministru Robert Abela u l-Ministru għat-Trasport Ian Borg. Waqt il-konferenza tal-aħbarijiet is-Sibt filgħaxija, iċ-chairman ta' Transport Malta, Joseph Bugeja, spjega li sar studju estensiv dwar kemm hi vijabbli l-metro bħala sistema ta' trasport tal-massa. Bugeja qal li l-gvern qabbad lil Transport Malta sabiex tistudja l-possibiltà ta' sistema ta' trasport tal-massa. Hu kompla jispjega li l-istudju jieħu inkonsiderazzjoni possibiltajiet differenti biex is-sistema tkun aċċessibli, effiċjenti, affordabbli u tilħaq il-bżonnijiet tan-nies. Il-proposta tal-metro tinkludi total ta' 35km ta' tliet linji u 25 waqfa madwar iż-żoni prinċipali f'Malta. Is-sistema qed tkun proposta għal taħt l-art fil-waqt li jkun hemm eċċezzjonijiet għal rotot fejn ikun hemm bżonn li ssir fuq l-art. Waqt il-preżentazzjoni Donald McDaid qal li mill-evalwazzjoni li għamlu ħareġ li light metro taħt l-art hi l-aktar vijabbli iżda tiswa' aktar flus u tieħu aktar żmien biex titlesta imma tħalli l-inqas impatt waqt li jkunu għaddejin ix-xogħolijiet. Meħud mill-preżentażżjoni waqt Facebook Live Kompla jiġi spjegat li sabiex ma ssirx ħsara it-tħaffir taħt l-art se jsir madwar 12-il metru taħt l-art u f'ċertu f'postijiet jaf jinżlu aktar minħabba l-kundizzjoni ġeoloġika. Waqt il-preżentazzjoni ngħad li l-materjal mill-iskavar jista' jintuża għal reklamazzjoni tal-art dejjem jekk issir analiżi ambjentali. "Il-Gvern għandu studji dwar il-metro u se npoġġuhom għad-diskussjoni" – Abela Donald McDade mill-Grupp Arup kompla jisġjega li l-ewwel fażi tal-proġett hu stmat li tiswa 3.9 biljun ewro u l-proġett kollu se jiġi jiswa 6.25 biljun ewro. Dan hu proġett li jista' jsir fuq erba' leġiżlaturi – Abela Waqt li indirizza l-konferenza tal-aħbarijiet il-Prim Ministru Robert Abela qal li dan hu proġett li jiswa' l-biljuni u li jista' jsir fuq perjodu ta' erba' leġiżlaturi. Abela qal li dak li qabel kien jingħad li ma jistax isir illum qed naraw affarijiet li qed jimmaterjalizzaw, u li hekk se jiġri dwar dan il-proġett għaliex il-pajjiż għandu bżonn din is-sistema. Kien waqt ir-rrally organizzat mill-Partit Laburista, lejliet il-Festa tal-Indipendenza, bħala parti mill-konferenza "Inġeddu Malta Flimkien" li matulha Robert Abela kien ħabbar li l-gvern għandu studji dwar il-metro u se jitpoġġew għad-diskussjoni. Dakinhar Abela kien qal li hu żgur hu importanti li dwar dan issir diskussjoni, "lesti nbiddlu l-mod kif ngħixu? Lesti nagħmlu sagrifiċċju minħabba inkonvenjent minħabba l-metro? Lesti li nkomplu nimmodernizzaw pajjiżna? Ulied ulieda xi prezz se jħallsu jekk ma nagħmlu xejn?" staqsa Robert Abela filwaqt li ħabbar li fil-jiem li ġejjin il-gvern se jibda jikkonsulta man-nies dwar il-proġett tal-metro." "Ħassejna li l-pajjiż kien iġġamjat" – Borg Minn naħa tiegħu l-Ministru għat-Trasport, Ian Borg qal li ftit tas-snin ilu l-gvern Laburista ħass li l-pajjiż kien iġġamjat u li għalhekk li għandu bżonn dan il-proġett fis-sistema tat-trasport pubblik tal-massa. Borg qal ukoll li fil-jiem li ġejjin se jkun hemm eżebizzjoni tal-proġett propost fil-Belt Valletta, bil-għan li l-pubbliku jifhem aħajr il-proposta. Metro.mt hu s-sit elettroniku fejn wieħed isib il-lokalitajiet kollha fejn dan l-istudju qed jipproponi li jsiru l-25 stazzjon għall-metro. .td_uid_3_615ac45c02a15_rand.td-a-rec-img{text-align:left}.td_uid_3_615ac45c02a15_rand.td-a-rec-img img{margin:0 auto 0 0}